**Ministru kabineta noteikumu projekta “Darbības programmas “Izaugsme un nodarbinātība” 13.1. ieguldījumu prioritātes „Palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai” 13.1.2. specifiskā atbalsta mērķa „Atveseļošanas pasākumi izglītības un pētniecības nozarē” 13.1.2.2. pasākuma “Izglītības iestāžu digitalizācija” īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts izstrādāts, lai nodrošinātu Eiropas Savienības fondu un Kohēzijas politikas 2014. – 2020. gada plānošanas perioda darbības programmas “Izaugsme un nodarbinātība” 13.1. ieguldījumu prioritātes „Palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai” 13.1.2. specifiskā atbalsta mērķa „Atveseļošanas pasākumi izglītības un pētniecības nozarē” 13.1.2.2. pasākuma “Izglītības iestāžu digitalizācija” (turpmāk – 13.1.2.2. pasākums) ieviešanu.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 13. punkts.  2021. gada 14. maijā parakstītais Sadarbības memorands „Dators ikvienam bērnam”.  Izglītības un zinātnes ministrijas sagatavotais un Ministru kabinetā 2021. gada 8. jūnijā apstiprinātais Informatīvais ziņojums “Par Atveseļošanās palīdzības kohēzijai un Eiropas teritorijām (REACT-EU) pasākuma izglītības iestāžu digitalizācijai priekšlaicīgu uzsākšanu”.  Finanšu ministrijas sagatavotais un 2021. gada 8. jūnijā Ministru kabinetā apstiprinātais rīkojums Nr. 406 „Grozījumi Eiropas Savienības struktūrfondu un Kohēzijas fonda 2014. - 2020. gada plānošanas perioda darbības programmā “Izaugsme un nodarbinātība” (apstiprināti Eiropas Komisijā (turpmāk – EK) 30.06.2021.). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2020. gada 1. septembri ir stājušies spēkā valsts pamatizglītības un valsts vispārējās vidējās izglītības standarti, kas stiprina Izglītības un zinātnes ministrijas (turpmāk – Ministrija) rosinātās pārmaiņas izglītības saturā un pieejā, lai ieviestu tādu izglītības saturu un pieeju mācībām, kas skolēnos attīstītu dzīvei 21. gadsimtā svarīgās kompetences. Minēto standartu saturu veido caurviju prasmes, tostarp digitālā pratība, kas paredz digitālo tehnoloģiju izmantošanu mācību procesā zināšanu ieguvei, jauna satura radīšanai, satura koplietošanai un komunikācijai. Minēto standartu ieviešanai tiek izmantoti digitālie mācību līdzekļi, un to īpatsvars mācību procesā turpinās palielināties.  Ekonomiskās sadarbības un attīstības organizācijas (OECD) eksperti ir secinājuši, ka izglītības profesionāļu vidū visā pasaulē ir ļoti augusi interese par digitālo saturu ar interaktivitāti, rīkiem, kas palīdz sazināties un sadarboties tiešsaistē, labvēlīgas “mācību ekosistēmas” veidošanai tiešsaistē[[1]](#footnote-1). Ministrijas ieskatā digitālās transformācijas procesu izglītībā nepieciešams turpināt, lai būtu iespējams nākotnē nodrošināt mūsdienīgu un efektīvu mācību procesu visās izglītības pakāpēs.  Eiropas Savienības (turpmāk – ES) dalībvalstis, apstiprinot ES Padomes rekomendāciju par stratēģisku satvaru Eiropas sadarbībai izglītības un mācību jomā ceļā uz Eiropas izglītības telpu un turpmāk (2021–2030), ir vienojušās par rādītājiem un ES līmeņa mērķiem, kurus ES paredzēts sasniegt līdz 2030. gadam. Viens no mērķiem paredz, ka līdz 2030. gadam 8. klases skolēnu īpatsvaram, kuriem ir nepietiekami mācību sasniegumi datorpratībā un informācijpratībā, jābūt mazākam par 15%[[2]](#footnote-2).  Vienlaikus rekomendācijās tika uzsvērts, ka Covid-19 pandēmija ir radījusi vēl nepieredzētu spiedienu uz izglītības un mācību nozari, un pandēmijas dēļ ir notikusi plaša pāreja uz attālinātu un jaukta tipa mācīšanu un mācīšanos. Šī pāreja izglītības un mācību sistēmām un kopienām ir radījusi dažādus izaicinājumus un iespējas, atklājot digitālās plaisas un savienojamības nepilnību ietekmi dalībvalstīs, kā arī nevienlīdzību starp ienākumu grupām un starp pilsētu un laukiem, un vienlaikus arī parādot izglītības un mācību potenciālu noturības veidošanā un ilgtspējīgas un iekļaujošas izaugsmes veicināšanā.  Latvijā izsludinātās ārkārtējās situācijas dēļ, kas saistīta ar koronavīrusa izraisīto slimību Covid-19, arvien vairāk tiek pievērsta uzmanība attālinātā mācību procesa nozīmībai formālajā izglītībā, palielinot izglītības pieejamību. Attālinātās mācības ir viena no iespējām izglītojamajam tās ietvaros iegūt un attīstīt digitālās prasmes, kas ir viena no pilnveidotā mācību satura obligātajiem elementiem. Ministrija, pamatojoties uz Izglītības likuma 14. panta 45. punktu, ir izstrādājusi arī Ministru kabineta noteikumu projektu “Attālināto mācību organizēšanas un īstenošanas kārtība” ar mērķi noteikt kārtību, kādā tiek organizētas un īstenotas attālinātās mācības, kā efektīva, kvalitatīva, pilnvērtīga un iekļaujoša klātienes mācības procesa daļa, lai nodrošinātu iespēju izglītojamam apgūt plānotos sasniedzamos rezultātus, attīstot izglītojamo pašvadītas mācīšanās, digitālās pratības, kritiskās domāšanas, problēmrisināšanas un sadarbības caurviju prasmes.  Lai risinātu iepriekš minētos izaicinājumus izglītības nozarē, ir nepieciešamas turpmākas investīcijas izglītības iestāžu informācijas un komunikāciju tehnoloģiju (turpmāk – IT) aprīkojuma iegādei, kā kritiski svarīgu vērtējot tehnoloģisko nodrošinājumu vispārējās izglītības iestādēm un izglītojamiem attālinātā mācību procesa īstenošanai un nodrošināšanai.  Ministrija pakāpeniski ir radusi iespējas IT aprīkojuma iegādei vispārējās izglītības iestāžu tehnoloģiskās kapacitātes stiprināšanai, proti:   1. ES fondu 8.1.2. specifiskā atbalsta mērķa „Uzlabot vispārējās izglītības iestāžu mācību vidi” projektu ietvaros tiek modernizēta mācību vide 38 pašvaldību 95 vispārējās izglītības iestādēs, tostarp investējot IT risinājumu ieviešanā un aprīkojuma iegādē; 2. atbilstoši 2020. gada 19. marta Ministru kabineta lēmumam (protokols Nr. 16; 8. §) ir iegādāti un saņemti dāvinājumā 5 266 viedtālruņi un planšetdatori, kas bez atlīdzības nodoti pašvaldību īpašumā; 3. ar 2020. gada 16. septembra Ministru kabineta lēmumu (protokols Nr. 54; 30. §) ir iegādāts 6 261 portatīvais dators, kas bez atlīdzības nodots pašvaldību īpašumā; 4. ar 2021. gada 2. februāra Ministru kabineta lēmumu (protokols Nr.11; 4. §) dāvinājumā ir saņemti 92 portatīvie datori, kas bez atlīdzības nodoti pašvaldību īpašumā.   Vienlaikus IT aprīkojums izglītības iestādēs joprojām ir nepietiekams, īpaši trūkst portatīvā datortehnika. Atbilstoši Valsts izglītības informācijas sistēmas datiem[[3]](#footnote-3) vairāk nekā 41 procents izglītības iestāžu viena IT aprīkojuma vienība ir uz pieciem izglītojamajiem un vairāk.  Ņemot vērā, ka viedierīču pieejamība ir starpnozaru un dalītas atbildības jautājums, 2021. gada 14. maijā parakstīts[[4]](#footnote-4) sadarbības memorands „Dators ikvienam bērnam”, kura ietvaros cita starpā izvirzīts mērķis līdz 2025. gadam nodrošināt mācību procesam piemērotu datoru katram skolēnam un skolotājam, un datoru iepirkumus organizēt centralizēti, lai panāktu izdevīgākus nosacījumus. Ministrija sadarbības memorandā noteikta kā vadošā institūcija datoru izmantošanai mācību procesā un centralizēta datoru iepirkuma, izmantojot ES atbalsta mehānismus, īstenošanā.  EK ar iniciatīvu „Atveseļošanās palīdzība kohēzijai un Eiropas teritorijām” jeb REACT-EU paplašina 2020. gada pavasarī pieņemtās investīciju iniciatīvas koronavīrusa izraisītās slimības Covid-19 krīzes pārvarēšanai, sniedzot papildu finansiālo atbalstu dalībvalstīm ES fondu 2014. - 2020. gada plānošanas perioda ietvaros. Atbilstoši Eiropas parlamenta un padomes regulai (ES) 2020/2221 (2020. gada 23. decembris), ar ko groza Regulu (ES) Nr. 1303/2013 attiecībā uz papildu resursiem un īstenošanas kārtību, lai palīdzētu veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (REACT-EU) (turpmāk – regula Nr.2020/2221), REACT-EU resursi tostarp ir izmantojami investīcijām, kas veicina pāreju uz digitālo ekonomiku, kā arī izglītībai, apmācībai un prasmju attīstīšanai. Atbilstoši regulas Nr.2020/2221 1. un 11. punktā noteiktajam ir sagaidāms, ka REACT-EU investīcijas nodrošināmas iespējami ātri, lai risinātu īpašus un tūlītējus pasākumus, kuri ātri sasniedz reālo ekonomiku. Saskaņā ar regulas Nr.2020/2221 19. punktu REACT-EU izmaksu attiecināšanas periods ir sācies ar 2020. gada 1. februāri.  Finanšu ministrijas sagatavotais un 2021. gada 8. jūnijā Ministru kabinetā apstiprinātais rīkojums Nr. 406 „Grozījumi Eiropas Savienības struktūrfondu un Kohēzijas fonda 2014. - 2020. gada plānošanas perioda darbības programmā “Izaugsme un nodarbinātība” paredz iesniegt EK grozījumu priekšlikumu ES fondu 2014. – 2020. gada plānošanas perioda darbības programmā, integrējot tajās papildu pasākumus, ko paredzēts līdzfinansēt no REACT-EU līdzekļiem.  2021. gada 30. jūnijā EK apstiprinātais grozījumu priekšlikums paredz REACT-EU finansējumu Ministrijas pārziņā esošā 13.1.2.2. pasākuma īstenošanai, kura mērķis, kā to paredz Ministru kabineta noteikumu projekts “Darbības programmas “Izaugsme un nodarbinātība” 13.1. ieguldījumu prioritātes „Palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai” 13.1.2. specifiskā atbalsta mērķa „Atveseļošanas pasākumi izglītības un pētniecības nozarē” 13.1.2.2. pasākuma “Izglītības iestāžu digitalizācija” īstenošanas noteikumi” (turpmāk – MK noteikumu projekts), ir valsts un pašvaldību dibināto izglītības iestāžu nodrošināšana ar atbilstošām, izmaksu efektīvām un drošām IT vienībām - portatīvo datoru, nodrošinot to pieejamību izglītojamiem mācību procesā, lai paaugstinātu mācību efektivitāti un mazinātu nevienlīdzību, ievērojot principu „dators ikvienam bērnam. Ar pasākumam pieejamo kopējo attiecināmo finansējumu 11 140 678 *euro* apjomā, tai skaitā Eiropas Reģionālās attīstības fonda (turpmāk – ERAF) līdzfinansējumu 9 9 469 576 *euro,* valsts budžeta līdzfinansējumu 1 671 102 *euro,* indikatīvi 52 procentiem (atkarībā no datortehnikas iepirkuma cenas) izglītojamo 7. - 9. klasē tiks nodrošināti ar portatīvo datoru mācību procesa īstenošanai.  Ievērojot visu iepriekšminēto, lai nodrošinātu, ka papildu IT aprīkojums izglītības iestādēm būtu pieejams iespējami ātrāk 2021./2022. mācībā gadā, Ministru kabinets 2021. gada 8. jūnijā apstiprināja[[5]](#footnote-5) Ministrijas izstrādāto informatīvo ziņojumu “Par Atveseļošanās palīdzības kohēzijai un Eiropas teritorijām (REACT-EU) pasākuma izglītības iestāžu digitalizācijai priekšlaicīgu uzsākšanu”, atbalstot Ministrijas priekšlikumu par priekšlaicīga REACT-EU pasākuma uzsākšanu, Ministrijai sadarbībā ar Valsts izglītības satura centru organizējot iepirkuma procedūru IT aprīkojuma iegādei, un iespēju uzņemties valsts budžeta saistības projekta īstenošanai, ja EK atbalstīs Ministrijas ierosinātos grozījumus darbības programmā “Izaugsme un nodarbinātība” REACT-EU finansējuma novirzīšanai portatīvās datortehnikas iegādei izglītības iestādēm.  Mācību procesa nodrošināšanai nepieciešamo portatīvo datoru piegādi paredzēts nodrošināt, Ministrijai veicot centralizētu iepirkumu. Līdz ar to paralēli MK noteikumu projekta virzībai, Ministrija izstrādā 13.1.2.2. pasākuma iepirkuma procedūras nolikumu, tostarp izstrādājot nepieciešamās datortehnikas specifikācijas, lai organizētu centralizētu iepirkumu. Ņemot vērā, ka datortehnikas pirkums no jau esošajiem Elektronisko iepirkumu sistēmas (turpmāk – EIS) katalogiem ir ar trūkumiem – salīdzinoši augstas cenas, nav iespējas iegādāties ar *Chrome* operētājsistēmu (turpmāk – OS), kā arī ar *Windows* OS darbināmiem datoriem ir ierobežots piedāvājuma klāsts, tiek veidots visaptverošs katalogs, kurā tiek iekļautas dažādu ražotāju iekārtas, sniedzot iespēju trīs datoru ekosistēmu (*Windows OS, Chrome OS, Apple*) ražotājiem un pārstāvjiem piegādāt datortehniku. Lai atvieglotu datoru iepirkumu konsolidāciju, katalogus plānots veidot dažādās pozīcijās – jaudīgi datori, vidēji jaudīgi datori un mazāk jaudīgi datori, kas piemēroti mācību procesam attiecīgi vidusskolā (un izmantošanai pedagogiem), pamatskolā un sākumskolā, šajās pozīcijās iekļaujot datorus ar *Chrome OS* vai *Windows* OS un paredzot iespēju piegādāt datorus gan ar skārienjutīgu ekrānu, gan bez šāda ekrāna.  Kataloga izveide ļaus arī Ministrijai izvērtēt nepieciešamo datortehnikas apjomu atbilstoši piedāvātajai datortehnikas vienas vienības cenai, ievērojot pašvaldību un izglītības iestāžu vajadzības. Ministrijas ieskatā kataloga izveide ir vidēja vai ilgtermiņa risinājums sistemātiskai pieejai izglītības iestāžu nodrošinājumam ar datortehniku (katalogs ir papildināms, veicot papildus iepirkuma procedūru), kas sniegs iespēju turpmāk īsā termiņā Ministrijai, izglītības iestādēm un pašvaldībai iegādāties viena veida (līdzīgas specifikācijas) datortehniku arī citos iepirkumos, katalogā, iekļaujot gan *Chrome OS*, gan *Windows OS,* tiks veicināta konkurence ražotāju starpā. 13.1.2.2.pasākuma ietvaros  Lai nodrošinātu iespējami ātrākas investīcijas, Ministrija ir paredzējusi 13.1.2.2. pasākuma ietvaros īstenot jaunu ierobežotu projekta iesnieguma atlases kārtu. MK noteikumu projekts nosaka kārtību, kādā īsteno 13.1.2.2. pasākumu, prasības projekta iesniedzējam un sadarbības partneriem, sasniedzamo mērķi un rādītājus, atbalstāmās darbības, izmaksu attiecināmības, projekta īstenošanas nosacījumus, kā arī pieejamā atbalsta finansējuma apmēru.  13.1.2.2. pasākuma ietvaros projekta iesniedzējs ir Ministrija, kā sadarbības partnerus piesaistot:   1. Valsts izglītības satura centru kā valsts pārvaldes iestādi, kas ir atbildīga par mācību satura izstrādi un tā īstenošanas pārraudzību, ievērojot tā pieredzi ES fonda projekta „Kompetenču pieeja mācību saturā” (Skola2030) īstenošanā un kompetenci digitālo tehnoloģiju prasmju izmantošanai mācību procesā 2. valsts tiešās pārvaldes iestādes, kas ir vispārējās izglītības iestāžu dibinātājas;   3) pašvaldības.  Ministrija nodrošinās tās kā ES fondu atbildīgās iestādes funkciju nodalīšanu no citām funkcijām, tai skaitā funkcijām, kuras tā pildīs kā finansējuma saņēmējs 13.1.2.2. pasākuma projektā. Ņemot vērā, ka 13.1.2.2. pasākuma projekta ietvaros ir paredzēts nodrošināt arī metodisko un konsultatīvo atbalstu pašvaldībām un izglītības iestādēm IT pārvaldības modeļa un digitalizācijas stratēģijas izstrādi un ieviešanu, kas ietver iegādātās datortehnikas mērķtiecīgu izmantošanu mācību procesā, datortehnikas uzturēšanu, apkopi, ņemot vērā projektu iesnieguma vērtēšanas kvalitātes kritērijā izvirzītos nosacījumus par projekta tiešu vai netiešu ietekmi uz ilgtspējīgas sistēmas, kas nodrošina pieeju viedierīcēm katram izglītojamajam un pedagogam visā Latvijā, izveidi, tam projekta ietvaros Ministrijai un Valsts izglītības satura centram var plānot atbilstošas kompetences cilvēkresursus.  Sadarbība starp Ministriju un projektā izvēlētiem sadarbības partneriem tiks īstenota starp iesaistītajām pusēm noslēdzot sadarbības līgumu, atrunājot pušu tiesības un pienākumus, sadarbības kārtību, tai skaitā paredzot investīciju ilgtspējas nosacījumus, kas cita starpā paredz pašvaldības kā sadarbības partnera portatīvās datortehnikas uzturēšanas pienākumu (pieejamība un funkcionalitāte). Ar ilgtspēju 13.1.2.2. pasākuma ietvaros saprot IT vienību atbilstošu un efektīvu izmantošanu mācību procesā, ievērojot MK noteikumu projektā un noslēgtajā sadarbības līgumā paredzētos nosacījumus. Projektu iesniegumu vērtēšanas kvalitātes kritēriji paredz, ka Ministrija kā projekta iesniedzējs nodrošina portatīvās datortehnikas iegādes atbilstību pilnveidotajam vispārējās izglītības mācību saturam un izglītojamā vecumposmam, sekmējot Izglītības attīstības pamatnostādnēs 2021. - 2027.gadam noteikto izaicinājumu un problēmu risināšanu.  13.1.2.2. pasākuma investīcijas plānots novirzīt portatīvā datora iegādei vispārējās izglītības iestāžu 7. – 9. klašu izglītojamajiem, datora veidu un funkcionalitāti pielāgojot atbilstoši attiecīgajam vecumposmam. Ar pasākumam pieejamo finansējumu indikatīvi 52 procenti izglītojamo 7. - 9. klasē (atkarībā no datortehnikas iepirkuma cenas) tiks nodrošināti ar portatīvo datoru.  Datora nodrošinājuma vidēja termiņa mērķis ir virzīties uz portatīvās ierīces nodrošinājumu visiem izglītojamajiem mācību procesa īstenošanai. Lai nodrošinātu ātrāku virzību uz mērķa sasniegšanu 13.1.2.2. pasākuma ietvaros nav plānots pašvaldību līdzieguldījums. Vienlaikus pasākuma ietvaros atbalsts ir plānots arī valsts dibinātām vispārējās izglītības iestādēm (Ministrijas padotībā Murjāņu sporta ģimnāzija un sociālās korekcijas izglītības iestāde "Naukšēni", Tieslietu ministrijas padotībā ir Cēsu 2. vakara (maiņu) vidusskola), izmaksas arī plānojot no ERAF un valsts budžeta līdzekļiem.  Datortehniku izglītojamiem plānots pakāpeniski iegādāt ES fondu 2021. - 2027. gada plānošanas perioda 4.2.1. specifiskā atbalsta mērķa „Izglītības iestāžu nodrošinājums pilnveidotā mācību satura kvalitatīvai ieviešanai” ietvaros. Par tā ietvaros iegādājamā IT aprīkojuma vienību apmēru un nosacījumiem tiks turpinātas diskusijas ar sociālajiem partneriem un nozares ekspertiem atsevišķi.  13.1.2.2. pasākuma ietvaros portatīvo datortehniku plānots nodrošināt atbilstoši izglītojamo skaitam 7. -9. klasē. Ņemot vērā, ka ieslodzījuma vietās jānodrošina nepārtraukta ieslodzīto apsardze un uzraudzība un sociālās korekcijas izglītības iestādēs jānodrošina nepārtraukta izglītojamo uzraudzība, tai skaitā ņemot vērā drošības apsvērumus datortehnikas izmantošanā minētajās iestādēs, atsevišķi izvērtējama ir iespējas datorus iegādāties izglītojamajiem izglītības programmās, kas tiek īstenotas ieslodzījumu vietās un sociālās korekcijas iestādēs.  Portatīvos datorus plānots nodrošināt izglītojamiem pilnveidotā pamatizglītības satura apguvei 7. - 9. klasē ņemot vērā, ka:  1) saskaņā ar Vispārējās izglītības likuma 32. panta pirmo daļu pamatizglītības ieguve ir obligāta (Izglītības likuma 4. pantu pamatizglītības iegūšanas turpināšana līdz 18 gadu vecuma sasniegšanai ir obligāta);  2) ar 2020. gada 1. septembri vispārējā izglītībā uzsākta pakāpeniska jaunā mācību satura īstenošana (2020./2021. mācību gadā – 1., 4., 7. un 10. klasē, 2021./2022. mācību gadā – 2., 5., 8. un 11. klasē un 2022./2023 .mācību gadā – 3., 6., 9. un 12. klasē);  3) pamatizglītības programmu mācību priekšmetu un stundu īstenošanas plāni tiek veidoti klašu grupām no 1. līdz 3. klasei, no 4. līdz 6. klasei un no 7. līdz 9. klasei. No minētā izriet, ka 1. – 3. klasi, 4. – 6. klasi un 7. – 9. klasi var uzskatīt par vienotiem posmiem mācību satura apguvē;  4) mūsdienīga izglītojamā IT prasmju apguvi un stundu skaita palielināšanu datorikas apgūšanai visā pamatizglītībā (1. – 3. klasē – integrēti, 4. – 9. klasē – atsevišķs mācību priekšmets, apgūstot programmēšanas moduli 7. – 9. klasē), 1. – 9. klases “Dizains un tehnoloģijas”, savukārt 7. klasē - “Inženierzinības”. Minēto standartu ieviešanai tiek izmantoti arī digitālie mācību līdzekļi, un to īpatsvars mācību procesā turpinās palielināties. Saskaņā arī ar Ministru kabineta noteikumu projektu “Attālināto mācību organizēšanas un īstenošanas kārtība” ar 3. klasi plānots uzsākt īstenot attālinātās mācības līdz pieciem procentiem no plānotā mācību stundu skaita mācību priekšmetos mācību gadā, t.sk. ņemot vērā, ka pētījuma “Covid-19 seku mazināšana” (projekts COVIDzīve Nr. VPP-COVID-2020/1-0013 “Dzīve ar COVID-19: Novērtējums par koronavīrusa izraisītās krīzes pārvarēšanu Latvijā un priekšlikumi sabiedrības noturībai nākotnē”) ietvaros veiktā starptautisko pētījumu analīzi, ka izglītojamajiem līdz 12 gadu vecumam pilnībā attālinātas mācības netiek uzskatītas par piemērotām ārpus krīzes konteksta, jo līdz 12 gadu vecumam izglītojamiem īpaši nozīmīga ir sociālā mācīšanās, nepieciešamība pēc aprūpes, skolotāja starpniecības mācību procesā, ir iespējami riski kognitīvajai attīstībai u.c. un informācijas un komunikācijas tehnoloģiju izmantošana nav vienīgā pieeja attālināto mācību īstenošanai, un izglītības iestāde var lemt, piemēram, sākumskolas jaunākajās klasēs šādas tehnoloģijas neizmantot, bet tā vietā izmantot citus mācību līdzekļus un norises vietas. Vienlaikus pētnieki ir secinājuši, ka ikdienas mācību procesā ir jāiekļauj attālināto mācību elementus, pilnveidojot digitālās prasmes un adaptācijas spējas darbam dažādās situācijās, lai mazinātu spriedzi un apjukumu krīzes laikā un pilnveidotu izglītojamo pašvadītas mācīšanās prasmes.  Vienlaikus Ministrija, tai skaitā ar noteikumu projekta un sadarbības līguma nosacījumiem rosina pašvaldības kā 13.1.2.2. pasākuma sadarbības partnerus iespēju robežās nodrošināt papildu IT aprīkojuma iegādi tās dibinātajām izglītības iestādēm no pašvaldības budžeta līdzekļiem, tādējādi palielinot IT aprīkojuma skaitu izglītības iestādēs dažādās klašu grupās atbilstoši izglītības iestādes īstenotajai digitalizācijas stratēģijai, kas veicinātu mācību procesa izmaiņas, kā arī ņemot vērā, ka datorus izmantos izglītojamie, izglītības iestāžu dibinātājam nepieciešams paredzēt:  1) iegādāto IT vienību apdrošināšanas iespējas pret negadījumiem, lai mazinātu negadījumu sekas;  2) plānot rezerves ierīču iegādi papildus datortehnikas uzturēšanas un atjaunošanas izmaksām, citas izmaksas, piemēram, uzlādes skapju iegādei vai programmatūras papildināšanai speciālās izglītības vajadzībām;  3) plānot papildus tehniskā (tehnoloģiskā un organizatoriskā) atbalsta personāla vai pakalpojuma sniedzēju atbalstu izglītības procesa nodrošināšanai;  4) interneta jaudas nodrošinājuma izvērtējumu un tālākās darbības jaudas palielināšanai, ja nepieciešams;  5) jēgpilna un plānveidīga digitālo tehnoloģiju izmantošana mācību procesā dažādās jomās;  6) tehnoloģiju sadales principu, atbildības noteikšana un informētības nodrošināšana izglītojamajiem un viņu vecākiem.  Noteikumu projektā ir ietverts nosacījums finansējuma saņēmējam un sadarbības partnerim, kas paredz projekta ilgtspējas nodrošināšanu trīs gadus pēc projekta noslēguma maksājuma saņemšanas, nodrošinot portatīvās datortehnikas pieejamību un funkcionalitāti, mazinot risku ES līdzekļu neefektīvu izmantošanai. Nosakot ilgtspējas termiņu tiek ņemts vērā, ka datortehnika tiks piegādāta 2022. gadā, savukārt projekta īstenošana ir plānota līdz 2023.gada beigām, projekta noslēguma maksājumu iesniedzot 2024. gada sākumā. Tādējādi prasība ietver ilgtspējas nodrošinājumu līdz 2027. gadam, tas ir, indikatīvi piecus gadus pēc datortehnikas iegādes, pieņemot, ka datoru kalpošanas cikls ir vismaz pieci gadi. Ilgtspējas nodrošināšanas un līdzfinansējuma prasība veicinās izglītības iestādes dibinātāja atbildību par sasniegto rezultātu uzturēšanu un atjaunošanu.  Papildus Ministrija ES Atjaunošanas un noturības mehānisma ietvaros ir paredzējusi īstenot pasākumu „Digitālās plaisas mazināšana sociāli neaizsargātajiem izglītojamajiem un izglītības iestādēs”, kura ietvaros tiktu iegādāta mācību procesa nodrošināšanai nepieciešama portatīvā datortehnika, kas tiktu balstīta uz izglītojamo vajadzībām, tas ir, prioritāri izglītojamajiem no sociāli neaizsargātajām sabiedrības grupām (trūcīgie, maznodrošinātie, viena pieaugušā ar bērnu un daudzbērnu ģimenes). Ņemot vērā, ka abu pasākumu ietvaros tiks iegādāts līdzīgs aprīkojums (līdzīgs iepirkuma priekšmets), tiks vērtēta iespēja iegādi organizēt iespējami ātrāk, tai skaitā ievērojot Atjaunošanas un noturības mehānisma plānā norādīto, ka investīciju atbalsta piešķiršanas mehānisma ieviešanas un īstenošanas kārtība publisko tiesību subjektiem tiks aprakstīta MK informatīvajā ziņojumā, nosakot MK sēdes protokollēmumā konkrētus sasniedzamos mērķus un šo mērķu izpildes termiņus.  13.1.2.2. pasākuma projektu iesniegumu atlases kārtas ietvaros plānots īstenot sekojošas atbalstāmās darbības:  1) mācību procesa nodrošināšanai nepieciešamās portatīvās datortehnikas iegāde;  2) metodiskais un konsultatīvais atbalsts pašvaldībām un izglītības iestādēm mērķtiecīgai IT risinājumu izmantošanai mācību procesā, IT pārvaldības modeļa izstrādei un ieviešanai, tai skaitā datortehnikas nodrošinājumam un pārvaldībai;  3) projekta vadība un īstenošana;  4) projekta īstenošanas informācijas un publicitātes pasākumi.  Kā minēts iepriekš datortehnikas iegāde notiks, Ministrijai veicot centralizētu iepirkumu, tehniskajā specifikācijā paredzot un nodrošinot IT aprīkojuma funkcionalitātes atbilstību izglītojamo vecumposmam.  Metodiskais un konsultatīvais atbalsts pašvaldībām un izglītības iestādēm kā atbalstāmā darbība MK noteikumu projektā paredzēta ar mērķi pašvaldībām un izglītības iestādēm sniegt metodisku atbalstu mērķtiecīgai IT risinājumu izmantošanai mācību procesā, labās prakses un piemēru pieredzēšanai un izplatīšanai, tas ir, nodrošinot IT un metodisko izglītības ekspertīzi, tai skaitā veido prasības mācību saturam, IT vienību pārvaldībai, digitalizācijas stratēģijas izstrādei un ieviešanai, tai skaitā datortehnikas uzturēšanai, apkopei un izglītības tehnoloģiju izmantošanai mācību procesā, sadarbības veicināšanai digitālo tehnoloģiju un inovāciju ieviešanai, kā arī pašvaldību un izglītības iestāžu pedagogiem un speciālistiem profesionālās kompetences pilnveides programmas izstrādei un īstenošanai par digitalizācijas stratēģiju izstrādi un ieviešanu,ietekmes izvērtēšanai, lai sniegtu atbalstu MK noteikumu projektā noteikto nosacījumu izglītības iestādes dibinātājam izpildei, tai skaitā nosakot, kā tiks nodrošināta iegādātās datortehnikas sadale un izmantošana izglītības iestādēs[[6]](#footnote-6), iesaistīto pušu atbildības sadalījumu un sadarbību, kā arī IT pārvaldības modeļa un digitalizācijas stratēģijas izstrādei un ieviešanai izglītības iestādē un pašvaldībā.  Finansējuma saņēmējam un sadarbības partnerim tiek paredzētas atlīdzības izmaksas, kā arī attiecināmajās izmaksās ietilpst arī pakalpojumu un piegādes izmaksas, tai skaitā eksperta un konsultanta pakalpojumi, investīciju ietekmes izvērtējums, kā arī informatīvo, labās prakses, piemēru un metodisko materiālu izstrādes un publiskošanas izmaksas. Vienlaikus, lai nodrošinātu metodisko, kosultatīvo vai informatīvo atbalstu pašvaldībām un izglītības iestādēm, labās prakses un piemēru pieredzēšanu (arī ārvalstu) un izplatību finansējuma saņēmējam un sadarbības partneriem ir paredzētas iekšzemes un ārvalstu komandējumu un darba braucienu izmaksas. Iekšzemes komandējumu izmaksas plānots segt atbilstoši Finanšu ministrijas metodikā „Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai” iekļautajiem nosacījumiem un papildus šim transporta izmaksas plāno, piemērojot Finanšu ministrijas metodiku „Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai”.  Visas 13.1.2.2. pasākuma ietvaros plānotās atbalstāmās darbības atbilst darbības programmas 13. PV noteiktajai intervences kategorijai – 51. “Izglītības infrastruktūra skolu izglītībā (pamatizglītība un vispārējā vidējā izglītība)”.  13.1.2.2. pasākuma projektu iesniegumu atlases kārtas kopējais attiecināmais finansējums ir 11 140 678 *euro*, t.sk. ERAF līdzfinansējums ir 9 469 576 *euro,* valsts budžeta līdzfinansējums 1 671 102 *euro,* ko veido:  1) Ministrijas ierosinājums 8.1.2. specifiskā atbalsta mērķa „Uzlabot vispārējās izglītības iestāžu mācību vidi” (turpmāk – 8.1.2. specifiskais atbalsta mērķis) ietvaros atbrīvoto ERAF finansējumu 359 180 *euro[[7]](#footnote-7)* apmērā pārdalīt 13.1.2.2. pasākuma īstenošanai, kas apstiprināts 2021. gada 8. jūnijā, ņemot vērā, ka atbilstoši Ministru kabineta 2020. gada 22.septembra sēdē lemtajam (protokols Nr. 55; 30.§ 2.2.apakšpunkts) šāda finansējuma pārdale ir atbalstāma ar atsevišķu Ministru kabineta lēmumu. Papildus 13.1.2.2. pasākuma īstenošanai tiek virzīta pārdale 134 396 *euro[[8]](#footnote-8)* apjomā, kas ir papildus atbrīvotais ERAF finansējums 8.1.2. specifiskā atbalsta mērķa ietvaros līdz 2021. gada 26. jūlijam;  2) pasākuma finansējumu 10 560 001 *euro*, tai skaitā ERAF finansējums – 8 976 000 *euro* un valsts budžeta līdzfinansējums – 1 584 001 *euro,* nodrošina no finansējuma Kohēzijas politikai 2014. – 2020. gada plānošanas periodā (REACT-EU), t.sk. 2021. gada EK piešķīrums ir 8 152 523 *euro*, tai skaitā ERAF finansējums – 6 929 644 *euro* un valsts budžeta līdzfinansējums – 1 222 879 *euro un* 2022. gada EK piešķīrums ir 2 407 478 *euro*, tai skaitā ERAF finansējums – 2 046 356 *euro* un valsts budžeta līdzfinansējums – 361 122 *euro*.  Maksimālais attiecināmais ERAF finansējuma apmērs nepārsniedz 85 procentus no REACT-EU un 8.1.2. specifiskā atbalsta mērķa „Uzlabot vispārējās izglītības iestāžu mācību vidi” ERAF un valsts budžeta finansējuma kopsummas (atbilstoši augstāk 1) un 2) norādītajam).  13.1.2.2. pasākuma mērķi sasniedz, īstenojot atbalstāmās darbības un sasniedzot šādus uzraudzības rādītājus:  1. specifiskais rezultāta rādītājs: IT izglītībai saistībā ar COVID-19 14 966 732 *euro* (REACT-EU ERAF un valsts budžeta finansējuma kopsaumma ar darbības programmā norādīto bāzes vērtību 4 406 732 *euro*[[9]](#footnote-9)2020. gadā), tai skaitā:  1.1. apjoms, kas sasniedzams ar Eiropas Komisijas (turpmāk – EK) 2021. gada piešķīrumu: 12 559 255 *euro*;  1.2. apjoms, kas sasniedzams ar EK 2022. gada piešķīrumu: 2 407 478 *euro*;  2. specifiskais iznākuma rādītājs: izglītības iestādes, kas saņēmušas mācību procesa nodrošināšanai nepieciešamo informāciju un tehnoloģiju aprīkojumu – izglītības iestāžu skaits – 614:  2.1. apjoms, kas sasniedzams par EK 2021. gada piešķīrumu: 474 valsts un pašvaldību dibinātas vispārējās un speciālās izglītības iestādes;  2.2. apjoms, kas sasniedzams par EK 2022. gada piešķīrumu: 140 valsts un pašvaldību dibinātas vispārējās un speciālās izglītības iestādes.  Rādītājs noteikts saskaņā ar Valsts izglītības informācijas sistēmā reģistrēto vispārējās un speciālās izglītības iestāžu skaitu 01.09.2020. Ievērojot, ka pasākuma īstenošanas laikā turpināsies vispārējās izglītības iestāžu tīkla sakārtošana un plānota speciālo izglītības iestāžu tīkla sakārtošanas procesa uzsākšana, ir iespējams izglītības iestāžu skaita samazinājums. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | MK noteikumu projekts paredz jaunas projektu iesniegumu atlases īstenošanu, tādējādi ir izstrādāti projektu iesniegumu vērtēšanas kritēriji un kritēriju piemērošanas metodika, kas tiek virzīti elektroniskai saskaņošanai ES struktūrfondu un Kohēzijas fonda 2014. – 2020. gada plānošanas perioda Izglītības, prasmju un mūžizglītības prioritārā virziena apakškomitejā. |

|  |  |  |
| --- | --- | --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekta tiesiskais regulējums attiecas uz tiešās pārvaldes iestādēm un pašvaldībām kā izglītības iestāžu dibinātājām, izglītības iestādēm un izglītojamiem. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz uzņēmējdarbības vidi  13.1.2.2. pasākuma ietvaros plānotās darbības tiešā veidā neietekmē uzņēmējdarbības vidi, taču palielina uzņēmumu, kas nodarbojas ar informācijas un komunikāciju tehnoloģiju ražošanu, piegādātāju savstarpējo konkurenci.  Ietekme uz vidi  13.1.2.2. pasākumam ir netieša pozitīva ietekme uz vidi, proti, portatīvās datortehnikas izmantošana izglītības procesā samazina drukāto mācību līdzekļu izmantošana izglītības iestādēs, tādējādi vidē nonākot mazākam skaitam nolietoto drukāto mācību līdzekļu.  Iepirkuma tehniskās specifikācijas izstrādes laikā tiks ņemti vērā vides prasību integrācija preču un pakalpojumu iepirkumos (tai skaitā energoefektīvitātes kritēriji)  Ietekme uz veselību  Digitālo tehnoloģiju (datora) izmantošana mācību procesā var ietekmēt izglītojamo veselību. Mācību grāmatas aizstājot ar portatīvo datortehniku, t.sk. piekļuvei digitālajiem mācību līdzekļiem, var palielināt izglītojamo somas piepildījuma svaru, kas attiecīgi palielinās pārnēsājamā svara ietekmi uz izglītojamo veselību.  Vienlaikus jāņem vērā, ka bērniem, pavadot ilgāku laiku pie ekrāniem, var rasties dažādas redzes problēmas, piemēram, pazeminātas mirkšķināšanas frekvences dēļ acis nogurst un kļūst sausākas. Tādēļ, būtiski ņemt vērā, ka ik pēc 20 minūtēm, kas pavadītas pie ekrāna, acis ir jāatpūtina vismaz 20 sekundes[[10]](#footnote-10). Savukārt sēdošs dzīvesveids bieži ir saistīts, piemēram, ar muguras sāpēm, kakla un plecu sāpēm, galvassāpēm un miega traucējumiem, kā arī liekā svara un aptaukošanās attīstību un iespējamu agresiju[[11]](#footnote-11). Lai mazinātu minētās sēdošā dzīvesveida sekas, būtiski kontrolēt gan laiku, ko skolēni pavada pie ierīcēm, gan nodrošināt ergonomisku vidi un pietiekami daudz fizisko aktivitāšu.  Ietekme uz administratīvo slogu  Sabiedrības grupām un institūcijām tiesiskais regulējums nemaina tiesības, pienākumus un veicamās darbības.  13.1.2.2. pasākuma ietvaros finansējuma saņēmējs nodrošina noteikumu projektā minētos informācijas un publicitātes pasākumus. |
| 3. | Administratīvo izmaksu monetārs novērtējums | ES fondu administratīvas izmaksas Ministrijai kā atbildīgai iestāde un sadarbības iestādei plānots segt no Eiropas Savienības struktūrfondu un Kohēzijas fonda 2014. – 2020. gada plānošanas perioda tehniskās palīdzības projekta līdzekļiem. |
| 4. | Atbilstības izmaksu monetārs novērtējums | ES fondu atbilstības izmaksas Ministrijai kā atbildīgai iestādei un sadarbības iestādei plānots segt no Eiropas Savienības struktūrfondu un Kohēzijas fonda 2014. – 2020.gada plānošanas perioda tehniskās palīdzības projekta līdzekļiem. |
| 5. | Cita informācija. | 13.1.2.2..pasākumam ir netieša pozitīva ietekme uz horizontālo principu „Vienlīdzīgas iespējas”.  Projektu iesniegumu vērtēšanas kritēriju komplekts iekļauj kvalitātes kritēriju, kura ietvaros projekta iesniedzējam ir jāsniedz informācija par šī horizontālā principa ievērošanu.  13.1.2.2. pasākums netieši pozitīvi ietekmē horizontālo principu “Ilgtspējīga attīstība”. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2021.gads** | | Turpmākie trīs gadi (*euro*) | | | | |
| **2022.** | | **2023.** | | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. Gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 9 350 | 9 350 | 9 294 081 | 9 294 081 | 166 145 | 166 145 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 11 000 | 11 000 | 10 934 213 | 10 934 213 | 195 465 | 195 465 | 0 |
| 2.1. valsts pamatbudžets | 11 000 | 11 000 | 10 934 213 | 10 934 213 | 195 465 | 195 465 | 0 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -1650 | -1 650 | -1 640 132 | -1 640 132 | -29 320 | -29 320 | 0 |
| 3.1. valsts pamatbudžets | - 1 650 | - 1 650 | -1 640 132 | -1 640 132 | - 29 320 | - 29 320 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | + 1 650 | + 1 650 | +1 640 132 | +1 640 132 | + 29 320 | + 29 320 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets |  |  |  |  |  |  |  |
| 5.2. speciālais budžets |  |  |  |  |  |  |  |
| 5.3. pašvaldību budžets |  |  |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Indikatīvais finansējuma sadalījums 2021., 2022. un 2023. gadam (finansējums indikatīvs un atkarīgs no EK lēmuma par REACT-EU finansējuma apjomu, kas piešķirams Latvijai (EK lēmums gaidāms 2021. gada otrajā pusgadā)).  2021., 2022. un 2023. gadā projekta darbības un finansējums tiks plānots saskaņā ar plānoto laika grafiku, taču tas var mainīties atbilstoši faktiskajai situācijai.  2021. gads: kopējais papildus piešķirtais finansējums ir 11 000 *euro*, no tā Eiropas Reģionālās attīstības fonda finansējums – 9 350 *euro*, valsts budžeta līdzfinansējums – 1 650 *euro*;  2022. gads: kopējais papildus piešķirtais finansējums ir 10 934 213 *euro*, no tā Eiropas Reģionālās attīstības fonda finansējums – 9 294 081 *euro*, valsts budžeta līdzfinansējums – 1 640 132 *euro*.  2023.gads: kopējais papildus piešķirtais finansējums ir 195 465 *euro*, no tā Eiropas Reģionālās attīstības fonda finansējums – 166 145 *euro*, valsts budžeta līdzfinansējums – 29 320 *euro*.  Lai arī atbilstoši regulā Nr.2020/2221 noteiktajam REACT-EU ietvaros iespējama 100 procentu līdzfinansējuma likme, Finanšu ministrija rosina papildus nodrošināt nacionālo līdzfinansējums 15 procentu apmērā. Īstenojot REACT-EU pasākumu iepriekš minētajā institucionālajā risinājumā, kur projekta īstenotājs ir Ministrija, projekta īstenošanai būs nepieciešams valsts budžeta līdzfinansējums 1 671 102,00 *euro* apmērā.  Minētais finansējums tiks piesaistīts no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts ietekmē amata vietu skaitu, t.i. plānojot projekta īstenošanu, tiks izvērtēta esošo cilvēkresursu kapacitāte, nepieciešamības gadījumā piesaistot personālu uz darba līguma pamata vai nodrošinot projekta pasākumu īstenošanu ārpakalpojuma ietvaros. Projekta vadības un īstenošanas personāls tiks finansēts no projekta līdzekļiem. | | | | | | |
| 8. Cita informācija | Finansējuma sadalījums pa gadiem norādīts indikatīvi un var tikt precizēts. Pēc MK noteikumu projekta spēkā stāšanās Izglītības un zinātnes ministrija izstrādās un iesniegs projekta iesnieguma apstiprināšanai Centrālajā finanšu un līgumu aģentūrā pielikumā “Finansēšanas plāns”. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ar noteikumu projektu ir saistīti grozījumi Ministru kabineta 2016. gada 24. maija noteikumos Nr. 323 “Darbības programmas "Izaugsme un nodarbinātība" 8.1.2. specifiskā atbalsta mērķa "Uzlabot vispārējās izglītības iestāžu mācību vidi" īstenošanas noteikumi. |
| 2. | Atbildīgā institūcija | Ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Regula Nr. 1303/2013). |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Regula Nr.1303/2013 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Nav. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nodrošināta, ievietojot informāciju par noteikumu projektu ministrijas tīmekļvietnē [www.izm.gov.lv](http://www.izm.gov.lv) (sadaļā Aktualitātes → Sabiedrības līdzdalība → Sabiedriskajai apspriešanai nodotie normatīvo aktu projekti → Sabiedrības līdzdalība → Sabiedriskajai apspriešanai nodotie normatīvo aktu projekti 2021. g.) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: [pasts@izm.gov.lv](mailto:pasts@izm.gov.lv). Sabiedrības pārstāvji var līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības pārstāvju viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Ja līdz sabiedrības līdzdalības procesa beigām tiks saņemti sabiedrības pārstāvju komentāri, iebildumi un priekšlikumi, tad attiecīgi tie tiks vērtēti noteikumu projekta saskaņošanas procesā un attiecīgi tiks precizēts noteikumu projekts un anotācija pirms noteikumu projekta iesniegšanas izskatīšanai Ministru kabineta sēdē. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Valsts izglītības satura centrs, pašvaldības, vispārējās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.  Noteikumu projekta izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.  Noteikumu projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

Izglītības un zinātnes ministre A. Muižniece

Vizē:

Valsts sekretāra vietā –

valsts sekretāra vietniece –

Struktūrfondu departamenta direktore S. Šmīdlere

1. OECD 2020.gada 29.oktobra vebinārs „Digitalisation today: benefits and risks for higher education”; <https://oecdedutoday.com/oecd-education-webinars/> [↑](#footnote-ref-1)
2. ES Padomes Rezolūcija par stratēģisku satvaru Eiropas sadarbībai izglītības un mācību jomā ceļā uz Eiropas izglītības telpu un turpmāk (2021–2030)

   <https://eur-lex.europa.eu/legal-content/LV/TXT/?uri=uriserv%3AOJ.C_.2021.066.01.0001.01.LAV&toc=OJ%3AC%3A2021%3A066%3AFULL> [↑](#footnote-ref-2)
3. Valsts izglītības informācijas sistēmas dati 2021.gada februārī [↑](#footnote-ref-3)
4. parakstījuši Valsts prezidents E. Levits, izglītības un zinātnes ministre I. Šuplinska, vides aizsardzības un reģionālās attīstības ministrs A. T. Plešs, finanšu ministrs J. Reirs, Saeimas Izglītības, kultūras un zinātnes komisijas vadītājs A. Ašerādens, Latvijas Pašvaldību savienības priekšsēdis G. Kaminiskis [↑](#footnote-ref-4)
5. http://tap.mk.gov.lv/lv/mk/tap/?pid=40502144&mode=mk&date=2021-06-08 [↑](#footnote-ref-5)
6. Piemēram, pašvaldības saistošie noteikumi vai pašvaldības domes priekšsēdētāja rīkojums, cits dokuments atbilstoši tam, kā pašvaldībā tiek pieņemti lēmumi. [↑](#footnote-ref-6)
7. 422 565 *euro* (ar valsts budžeta līdzfinansējumu). [↑](#footnote-ref-7)
8. 158 113 *euro* (ar valsts budžeta līdzfinansējumu). [↑](#footnote-ref-8)
9. 13.1.2.2.pasākuma bāzes vērtība noteikta atbilstoši Ministrijas IT aprīkojuma iegādēm saskaņā ar 2020. gada 19. marta Ministru kabineta lēmumu (436 732 *euro* apjomā) un 2020. gada 16. septembra Ministru kabineta lēmumu (3 970 000 *euro* apjomā) 2020.gadā. [↑](#footnote-ref-9)
10. <https://www.spkc.gov.lv/upload/Infografikas/acuveselibaspkcinfografikaa4labots5.pdf> [↑](#footnote-ref-10)
11. <https://www.spkc.gov.lv/upload/Petijumi%20un%20zinojumi/HBSC/hbsc_2013_2014_aptaujas_rez.pdf> [↑](#footnote-ref-11)